gentaiscool/nusaparagraph_emot huggingface dataset:
Aku pernah punyo pengalaman dipeloki uwong yang agak punyonkelainan jiwa. Jadi aku dipeloki dari halte buaway aps nak ke kosan aku. Wongnyo ini eang agak sakit, dio nunjuke kelmainnyonke arah aku. Aku semet takut trus lari, dio malah ngejer aku. Untungnyo aku biso cepet ketempat rame dan minta tolonh samo wong laen. Nah setelah aku ceritoke pengalaman ini ke kawan aku dio ngomong menurut dio sehatusnyonaku jangan takut. Kareno untuk ngadepi wong mak itu kito harus berani, amen kito takut dio malan seneng dna makin ngejer kito kareno itu memnag tujuan mereka. Tapi amen kito berani dio bakal dak puas samo reaksi kito, makonyo dio bakal berenti meoki kito dan nyari mangsa yang alennyo. 

Emotion: fear
Kejadian mengejutke tejadi di Inggris, ado keluargo kecik yang merupoke keluargo biaso biaso bae tapi nemuke harto karun berhargo tependam dihalaman belkang rumahnyo. Ceritonyo waktu utu keluargo kecik ini lagi ngerayoke liburan sekolah anak anaknyo, nah untuk ngisi waktu luang, mereka sepakat beberes halamn belakang rumahnyo. Mereka jugo bekebin, nanem nanem taneman macem macem. Nah pas sibapaknyo lagi ngegali tanah tibo tibo ado bungkusna kain yang lah sobek tapi tejingok mecak logam didalamnyo, akhernyo diangkatlah bungkusan inj smao si bapak. Pas dibuka rame rame tekejot keluargo ini, ternyato isinyo 63 koin emas samo sikok koin perak. Setelah di teliti samo pakar sejarah ternyato koin logam itu berasal dari ratusan tahun lalu. 

Emotion: surprise
Pagi ini aku bangun pagi masih dak percayo amen ini hari pernikahan aku, raso senneg nian ati aku. Aku temenung di dalem kamar mandi hotel sambil ngingat ngingat hal hal yang pernah aku lalui samo calon bini aku dulu selamo kami becewakan. Kami tigo tahun becewekan, dio memang yang terbaik dari segalo yang terbaek yang pernah aku kenal. Sebenernyo umur kami beduo masih mudo untuk nikah, sempet ragu nak nikah diusio 25 tahun. Tapi aku dak tau lagi amen aku kelamoan ngelamar agek dio malah pegi ninggalke aku. Aku mantepke ati aku, dan hari ini aku mikir mikir memnag lh tepat nian aku ngambek keputusan ini. Dio memang yang selalu bae ado disaat aku belum sesukses sekarang. Perjalanan kami memang dak mulus-mulus nian, tapi emmang ngatek uwong yang sempurno tapi ado wong yang biso ngasih hal yang terbaik yaitu dio. Semoga acara hari ini lancar ngatek halangan dan di rihoi samo Allah SWT

Emotion: happy
Akun @andreli_48 ngebagike video di twitter yang langsung viral. Videontentang toilet yang meniijikan ternyatoa do di salah sikok pusat kesehatan masyarakat. Toilet jorok yang ado di Puskesmas itu ternyato betemoat di kecamatan Domplang, Kabupaten Blora. Awal mulo video itu dikernoke ado pasien yang sesak napas didugo keno covid yang akhernyo harus di karantina. Pasien yang sesak napas itu rencanonyo bakal dikarantina di salah sikok kamar inap yang ado di puskesmas tesebut. Tapi pas ditaroh disano ditemukelah amen toiletnyo memnag menjijikan. Si Pasien meraso jijik dan dak valak ditarok di kamar itu. Hal itu diakui samo pihak puskesmas yang nyatoke amen toilet di ruang isolasi itu memang sudha jelek dan dak layak pakai. Si Pasien yang ngeraso jijik itu mintak dibalek bae ke rumah kerno menurut dio ruang isolasinyo dak nyaman dan bikin dio jijik terutamo amen nak ke toilet. Itulah pengalaman menjijikan sinpasien yang diunggah ke twitter. Siapopun pasti ngeraso jijik amen harus dirawat inap di kamar yang toiletnyo dak bersih dan jorok.

Emotion: disgusted
Gagal tuh sebenernyo hal biaso, tapi ado memang kegagalan dalam hidup yang nyisoke pedih dan dak ilang ilang. Misalnyo kito harus gagal samo kehidupan pernikahan kito, bukan bae banyaknkelahitan yang kito dapet tapi efeknyo biso keanak anak kito. Kesedihan yang dalam samo trauma mungkin biso dirasoke anak anak kito. Kareno korban perceraian tuh udah pasti anak anak. Makonyo sebagai uwong yang dewaso, jangan nian kito dak biso komit samo keputusan kito. Amen lah sudah kawen, lah sudah bekeluargo mak manopun harus komit selamonyo samo pasangn kito. Susah seneng harus ditanggung samo samo, jangan sampek ado uang nyerah salah siko. Trus jugo jangan sampek ado pihak ketigo yang ngisi di rumah tanggo kito. Buat ibu ibu smao bapak bapak yang punyo masalh keluargo biso konsultasime ke psikolog. Jaman sekarang biaso dateng ke psikolog untuk ngatasi masalah yang kadang memang dak biso kito atasi dewek. Bukan berarti amen dateng ke psikolog trus dikiro kito gilo. Idka mak itu konsepnyo, jadi dak usah ragu lagi amen ado masalah pernikahan yang berat biso ke psikolog bae.

Emotion: sad
Liat berita ado cerito sedih dari betino di malang jawo timur yang baru nikah 12 hari trus dicerai samo lakinyo perkaro dak jelas. Siapo betino yang idka ancur atinyo, yang harusnyo namonyo penganten baru masih anget angetnyo hubungan ini kenyatoannyo beda samo yang dialami betino dari malang yang dak galak disebut namonyo. Di becerito dewek lewat akun sosial media yang anonim. Dio cerito amen dio baru bae nikah sekitar 15 hari yang lalu, dio ngeraso berlaku biaosnbae smao lakinyo. Tapi dak tau ngapo pas hari ke 12 lakinyo tibo tibo nyeraike dio tanpo alesan. Akhernyo dio bingung harus makmano, kareno dik ngeraso malu amen harus balek kerumah wong tuonyo. Dio takut bikin wong tuonyo malu amen anaknyo dicerai baru 12 hari nikah. Dio jugo sempet kepikiran nak bunuh diri bae kareno ngeraso malu samo status dio. Kasian nian, yang bikin aku bingung ado lanang modelan mak itu. 

Emotion: sad
Video tentang budak lanang tanggung yang lagi marah marah sambil ngebentak petugas puskesmas langsung viral di media sosial. Videonyo memang dak panjang, jadi belum jelas apo sebab dari marah marahnyo budak lanang tanggung itu. Tapi kalo didengerke lagi sekironyo lanang itu marah ke petugas puskesmas kareno ibunyo dibentak duluan samo petugas puskesmas itu, budak ini dak terimo laju marah marah pulo ke petugas puskesmas itu. Lurah setempat yang ngaku baru tau tentang video itu jugo belum tau fakta sebenernyo makmano. Tapi dari beberapo sumber ngatoke amen lanang ini dari tadi diem bae njingok mamaknyo dibentak bentak petugas puskesmas, sampek akjernyo dio dka sabar lagi njingok mamaknyo dibentak bentak cuma gara gara mintak kuitansi ke petugas puskesmas itu. 

Emotion: angry
Banyak bencano alam yamg tejadi di indonesia, hal itu bikin kito harus siap siago ngehadepi bencano apapun di negaro kito ini. Contohnyo gempa bumi yang paling sering tejadi di indonesia. Ternyato menurut catatan BMKG gempa bumi hampir setiap hari dirasoke diselituh wilayah indonesai dengan intensitas guncangan yang kecik sehinggo banyak yang dak dirasoke oleh wargo. Tapi untuk gempa bumi intensitas sedang samoe tinggi pasti jugo tejadi di banyak tempat minimal setahun berkali kali. Nah dengan adonyo ini kito dihimbau untuk peka samo kejadian gempa bumi. Nah amen gempa tejadi kito harus biso nyelametke diri. Kalo kamu lagi didalam rumah coba lari keluar rumah dan pegi ke tempat yang lapang atau aman. Amen ado di gedung tinggi cubo amanke diri kalian dengan sembunyi dibalik meja atau lemari untuk ngelindungi diri dari reruntuhan. Amen gempa sudah reda langsung segera turun dari gedung tinggi lewat tanggo tanggo darurat. Jangan naik lift kareno beresiko tekunci didalam amaen tibo tibk gempa susualn tejadi lagi.

Emotion: fear
Muntah adalah kondisi dimanonuwong ngeluarke siso makanan yangsetengah tecerno dari lambung kemukut. Banyak penyebab dari uwong yang ngalami muntah mecak mabuk perjalanan, mabuk kerno minuman alkohol, atau mual kerno hamil, dan biso jadi uwong yang punyo oenyakit terrentu contohnyo mecak tukak lambung dan laen sebagainyo. Ngejingok munthan biasonyo ngebuat uwong ngeraso jijik, kerno bentuk dari siso makanan yang dak tecerna dengan sempurna ditambah lendir lendir cairan tubuh dan jugo bau yang menyengat. Selaen itu jugo muntahan ini biso nimbulke penyebaran penyakit yang biso tejadinkerno binatang yang menularkenyo ke lingkungan sekitar mecak lalat. Nah penting mmenag untuk ngebersihke siso muntahan ini biar dak jadi sumber penyebaran penyakit yang dibawa okeh lalat. Jadi kalo tejingok muntahan walaupun kito meraso jijik penting buat kito buat ngebantu untyk ngebersihkenyo.

Emotion: disgusted
Mesin tem yang terllau panas di kotor metik memang jadi penyebab kebanyakan rem blong. Nah buat pangguno motor merik memnag harus merhatike beberapo tips untuk nguangu kesempatan terjadinyo kecelakaan sepeda motor. Yang pertamo perhatike oli rem yang dipake, pakelah oli yang punyonperdorma bagus dan sesuai samo mesinyo, ganti oli tiap duo tahun atau amen lah nyampe 24.000 km, cek kebocoran oli tiap sebelum pegi. yang keduo sering lakike perawatan master dan kaliper, gantilah bebarengan samo ganti oli rem. Yang ketigo penggantian kampas rem yang sudah abis. Nah amen kamu sering merhatike kesehatan kendaraan kamu, inshallah dak akan kejadian rem blong pas lagi dijalanan bekendaro.

Emotion: fear
Bau mamis merupoke bau yang menjijikan, dan biso jugo jadi pertando rusaknyo makanan, atau biso jadi ado bakteri atau sesuatu yang hinggap disesuatu hal. Bau amis yang dikeluarke dari makanan yang busuk dna rusak dikernoke adonyo perusakan jaringan oleh bakteri atau virus yang akhernyo teroksidasi dna yang menyebabke keluarnyo senyawo yang disebut amin. Nah menurut ahli kesehatan makanan yang sudah ngelurke bau amis memnag sudah dak boleh dikonsumsi lagi, selain memang baunyo yang menjijikan jugo kerno makanan yang sudah bebau itu mengandung banyak bakteri dna virus yang bebahyao but kesehatan tubuh kito. Jadi amen ketemu makanan yang sudah bau amis lebeh baek dibuang abe daripado makso untuk tetep dikonsumsi.

Emotion: disgusted
Pensiunan pegawe negeri sipil Dinas Pendidikan Pemuda Olahraga Daerah Istimewa Yogyakarta, Wahyu Kirto Laksono, 68 tahun, idak biso nyembunyike perasaan senengnyo pas nerimo hadiah sikok unit mobil Daihatsu Ayla warno perak di halaman Balai Kota Yogya Selaso 23 Juli 2019. " aku awalnyo idak tau amen jadi pemenang pertamo di undian ini, kerno pas diumumke pas pulo aku lagi ado acaro jalan sehat akhir Juni kemaren, kebetulan bae aku samo bini idak melok kerno ado tamu di rumah,” ujinyo kakek limo cucung ini. Selain itu dio jugo memang ngeraso kaget kareno awalnyo dio nyangko hadiah undiannyo berupo kulkas, tapi dio kaget ternyato hadiahnyo mobil. 

Emotion: surprise
Sleep paralysis merupoke gangguan tedok yang mano penderitonyo biasonyo behalusinasi tentang hal hal yang menakutkan selamo dio tedok. Sleep paralysis jugo biso diomongke dengan sebutan kelumpuhan tedok. Memang buat penderitanyo biasonyo behalusinasi ketemu hantu dan kaget, trus dari kagetnyo dio dak biso begerak bahakan beteriak. Nah kelumpuhan tedok ini biaso dikaetke samo hal hal yang  mistis oleh masyarakat kito, dibeberapo daerah diomongke amen kelumpuhan tedok ini sebagai ketindihan hantu. Ketindihan hantu sebenernyo idak nian nian ketindihan samo hantu, tapi menurut medisnyo ini tejadi kareno kerjo saraf otak yang dak sesuai samo kerjo otot badan. Tapi memang rato rato uwong yang ngalamin kelumpuhan tedok ini ratobrato ngeraso didatengi hantu didalam mimpinyo.

Emotion: surprise
Acaro youtube fanfest atau biasonyo disingkat jadi YTFF, acaranyo di adoke di Central Park Jakarta bulan September 2018. Aku tau acara itu kareno jingok youtuber gaming idola aku mosting acaro itu. Akhirnyo aku melok acara itu samo sepupu aku, kareno ado idola aku diundang jugo kesano.Singkat cerito, kami telat datang ke acaranyo. Pas lah nyampe, ternyato mereka lah selesai tampel. akhernyo kami nuari dibelakang panggung jugo dak katek. Yosudah, akhirnyo kami ngelilingi Central Park sapo tau pacak ketemu mereka. Sampek lah adzan maghrib, akhernyo kami pegi ke mishola trus sholat. Selesai sholat, kami akhernyo mutuske balek bae ke rumah. Pas bejalan ngelewati restoran, aku tejingok salah sikok youtuber. Trus tuh aku kasih tau sepupu aku. Trus tu salah sikok dari mereka ado yang njingok ke arah kami, trus mereka keluar nyamperi kami, termasuk disano ado yotuber gaming idola kami. Akheenyo kami poto-poto dulu sambel  nginrol-ngobrol. Dan idka cumak berfoto bae, mereka pulo ngebagike poster yang lah ditandatangani. Senangnyo biso keremu idola.

Emotion: happy
Kamu punyo kawan yang punyo raso takut belebihan dan kecemasan berlebihan saat dimarahi. Bahkan ado ebberapo uwong yang sampe melukoi dirinyo saat dimarahi saking takut dna cemasnyo. Sebagai wong tedeket kito harus tau kemungkinan kawan kito keno gangguan mental. Sebagai kawan yanv baik kito harus biso cari caro untuk ngobrol beduo samo kawan kito yang menderito itu. Kito dak boleh lengah samo lingkungan sekitar kito. Ayo kito lebih peduli, kerno banyak uwong dnegan gangguan mental yang dak sadar amen dirinyo sakit dna jugo banyak uwong yang telebih malah ngebuat mereka menderito ngejalani kehidupan mereka. Ayo kito lebih peduli lagi samo lingkungan sekitar kito.

Emotion: fear
Kejadian tenggelamnyonanak gubernur jawo barat yang benamo eril di kalo are di swiss menghebohke netijen di Indonesia. Kali aree di swiss ini memnag tekenal keindahan dna kesegeran aernyo. Aer di sungai ini berasal dari cairan gletser yang ado dipenggunungan salju di swiss. Banyak memang wisatawan yang sering berenang si kali ini amen lagi belibur ke swiss. Temasuk pulo anak dari bapak Ridwan Kamil, yang dinyatoke ilah kerno anyut tebawa arus air. Pencarian jenazahnyo ngebutuhke waktu hang lamo sampe akhernyo diikhlaske bae samo wong tuonyo. Tapi saat wong tuonyo nak balek ke indonesia, jasad akhernyo ditemuke. Sebagai wong yang tinggal di swiss aku memang dak berani berenang di kali ini kerno banyak sudah makan korban tenggelam. 

Emotion: fear
Toilet kotor dan jorok di puskesmas yang sempet viral videonyo itu biso jadi masalah yang serius. Puskesmas merupoke tempat pusat kesehatan masyarakat yang mano  banyak apsien datang dengan kondisi kesehatan yang bebedo bedo dengan tujuan mencari kesehatan dengan dateng ke puskesmas. Mako memang sepatutnyolah puskesmas yang ajdinpusat kesahatan seharusnyo ngutamoke kebersihan, kerno kebersihan itu cerminan dari kesehatan. Amen ado toilet di puskesmas yang idak dirawat dengan baek, biso ajdi toiletnyo jadi kotor dan jadi tempat sarang penyakit. Nah ditambah lagi vidoe viral itu bikin masyarakat ngeraso takut malah dateng ke puskesmas untuk berobat, kerno puskesmasnyo dka menunjukan kebersihan. Oleh kernonyo sebagai tempat kesehatan, puskesmas haruslah biso ngejago kebersihan tempat tesebut demi kenyamanan uwong sakit yang dateng pengen berobat kesano.

Emotion: disgusted
Tau dak kamu aemn kesadaean wargo kito ni masih kurang dalam ngejago kebersihan fasilitas umum yang disedioke untuk keperluan kito besamo. Contohnyo bae pas aku makan di salah sikok cafe yang lagi viral. Kerno memang lagi viral jadi pengunjungnyo jugo banyak. Pas disano aku tibo tibo kebelet pengen keWC. Nah als sudha di WC tekejut aku samo penampakan toiletnyo, toiletnyo kotor, bau dan bikin jijik. Padahal aku liat aernyo ado ngalir dak kurang, aku raso memang pengunjungnyo yang dak peduli samo keebrsihan. Nah hal mak ini sebenernyo biso nimbulke penyebaran penyakit, mako dari itu ayo kito sebagai wargo yang baek biso ngegunoke fasilitas umum dengan bijaksano dan biso ngejago kebersihan deminkenyamanan kito besamo.

Emotion: disgusted
Njingok suatu yang gaib memnag pengalaman  yang bikin tegang, kaget dan takut buat yang ngalaminyo. Kareno yang dijingok merupoke hal yang idka wajar menurut pikiran normal manusio. Jadinyo buat yang ngalami ketemu hantu ini biso ngebuat si uwong tesebut shok smao kaget bahkan dak tau nak ngapoi.  Nah adonyo raso takut samo kaget ini biso menyebabke aliran darg menurun ke seluruh sistem organ tubuh. Akhernyo ngebuat badan seluruhnyo jadi djngin dan begetar. Dengan raso takut dna kaget yang belebihan kadnag reaksi yang diterimo badan beda beda tiap uwong. Ado yang biso lari, nangis, teriak bahkan ado yang jadi tediem bae dak biso ngapoi ngapoi.

Emotion: surprise
Ado ibu ibu yang marah ke perugas Bandara kareno dak dikasih check in. Memang sih ibu ini dateng telat, ketentuan check in dibandara kan memang 44 menit sebelum keberangkatan pesawat. Bisonyo 30 menit sebelum berangkat memnag lah dak biso check in lagi. Tapi tekadang ado petugas yang ngebolehke. Nak kareno memang dak pulo ado aturan tegas tentang check in ini jadinyo malah bilin rancuh. Ibu ini marah marah kareno memang posisi pesawat belom terbang, bahakn kito kito pun belom boarding. Aku bae masih nunggu dibawah kareno baru sekitar 5 menit lalu aku baru selesai check in. Jadi ibu ini marah marah ke petugas kareno dio minta dichek in ke kareno pesawat belom terbang, tapi pegawainyo ngotot dak biso dengan alasan batas check in lah tutup. Menurut aku pribadi amen meamng regulasinyo masih amburadul, kasih bae check ini ibunyo. Kasian jugo dio amen beli tiket baru lagi. Lagian memang dak telat nian sih cuma akcek berapo menitan bae samo aku yang terakhir chek in.

Emotion: angry
Sifat Khauf yang dipunyo manusio saat dio yakit ngelakuke perbuatan duso dikernoke takut samo Allah SWT, menurut Dr Aidh Abdullah Al-Qarny punyo empat tando dalam diri manusio itu. Manusio itu punyo kesesuaiam antara lahir dan bathin yang artinyo pikiran sifat dan kelakuannyo selaras, bukan temasuk smao golongan wong yang munafik. Yang keduo manuiso itu hidup jujur terutamo samo Allah SWT. Dio bakal jujur walaupin ngatek mato manusio sikokpun yang ngeliat dio, dio pasti akan tetep jujur. Ketigo manusio ini memnag bukan manusio sempurna yang dak bakal ngelkauke perbuatan duso, tapi saat mereka ngelakuke perbuatan duso mereka bakal inget Allah dna mereka bakal minta amoun dan bejanji untuk idak ngulanginyo lagi. keempat manusio ini bakal terus berkembang menajdi pribadi yang sellau lebih baik dari hari hari sebelumnyo. 

Emotion: fear
Berita tentang Ibu Redatiningsih yang cumak punyo siso duit 170 ribu Rupiah ditabunganyo , ternyato biso menangke sikok unit mobil dari Bank Boyolali. Dalam penyerahan hadiahnyo yang diwakilke oleh Anak dari Ibu Redatiningsih, Anak ibu redatiningsih nyampeke amen mereka kaget dengan hadiah undian ini. Kareno memang mecka dak mungkin punyo siso tabunagn cumak 170 ribu Rupiah tapi biso menangke hadiah sikok unit Mobil. Lewat upacara lenyerahan itu pulo pihak bank yang diwakilke samo Direktur bisnisnyo pak Joko Utomo nyampeke amen undian behadiah ini diadoke setiap setahun sekali di bukan oktober. Adopun bentuk hadiahnyo macem amcem mulai dari motor, mobil dan alat elektronik laennyo. Sebenernyo dengan adonyo undian behadiah ini diharapke amen banyak wargo yang jadi seneng buat nabung. Dio jugo ngajak untyk wargo Boyolali untuk menabung di Bank Boyolali. 

Emotion: surprise
Namonyo penyakit biso nyerang siapo bae, walaupun kadang uwong yang tejingok sehat dan bugar biso bae teserang penyakit ganas. Banyak kasusuwong yang teliat sehat bugar tapi ternyato menderita kanker ganas. Mecak Menteri Kesehatan tahun 2010 ibu Endang Rahayu. Dio becerito kalo dio dak nyangko dan kaget ternyato dio ngidap kanker paru paru, ujinyo dio bahkan sempet melok tes kesehatan sebelum menjabat jadi menteri dan hasilnyo sehat bugar.  Ibu menteri ngaku kaget waktu tau dio keno penyakit kanker paru paru. Tapi dio ngomong walaupun sakit dio masih tetep besyukur masih biso beaktivitas sebagai menteri dan idka teganggu samo sekali. Nah dari pengalaman dio biso kito contoh semangat ibu Endang Rahayu. Jangan jadikan penyakit kito sebagai batasan, malah kito harus tetep semangat untuk ngelawan lenyakit kito. Jangan putus aso dan hilang harapan. 

Emotion: surprise
Kecelakaan lalu lintas adalah sebuah kejadian di jalan yang dak tedugo dan idak disengajo melibatke kendaraan dengan atau tanpo pengguno jalan lain yang ngakibatke korban manusio dan atau kerugian harto bendo. Kecelakaan lalu lintas digolongke ke beberapo tingkatan mulai dari ringan, sedang dan berat. Dalam kejadian kecelakaan lalu lintas ado ketentuan hukum yang harus dipatuhi masyarakat, ado pengemudi yang jadi pelaku atau korban, ado jugk skasi kecelakaan. Nah untuk saksi kecelakaan kebanyakan dalan suatu kejadian kecelakaan di Indoenaia masih banyak uwong yang dak berani maju ajdi saksi kecelakaan dikernoke mereka takut beurusan samo hukum yang belaku di Negaro kito ini.

Emotion: fear
Setiap manusio memang diciptake dak sempurno, jadi amen manusio ngelakuke kesalahan itu masih wajar bae. Nah amen kito dimarahi kerno kito ngelakuke kesalahan, sebenrnyo jugo perlu biar kito jugo biso introspeksi diri dan dak ngulangi kesalahan yang samo. Tapi ado uwong yang ternyato dak kuat mental amen abis dimarahi, bahkan dio biso takut dan cemas padahal belom tau dimarahi apo idak. Dio sudha mikir macem macem sebelum tau wong bakal marah ke dio apo idak. Nah menurut pakar kesehatan kemungkinan hal itu disebabke kerno krisis kepercayaan diri, atau memang ado gangguan mental yang diderito. Gangguan beropa kecemasan berlebih, atau depresi atau bahkan biso masuknke skizofrenia. Untuk tahu lebih pastinyo harus dilakuke tindakan pengecekan.

Emotion: fear
Budaya mengantri ni masih saro diterapke di Indonesia. Tapi kadang ado pulo wong yang dak tau malu padahal antrian sudah rapi tapi tibo tibo dio nyerobot antrian dengan cicak cicak dak tau. Mungkin wong mak ini mikirnyo wong lain dak berani negor dio, trus akhernyo dio berhasil nyerobot antrean. Kareno memang budayo di Indonesia tuh jugo galak dak lemakan uwongnyo. Tapi sebenernyo kito harus biso berani negor uwong yang galak nyerobot antrean, selaen biar kito dak dirugike biso jadi pelajaran buat uwong itu amen nyerobot antrean tuh dak baek. Kalo kamu lagi dalam barusan antrian panjang, seberapo lamopun kamu harus tetep ngantri jangan galk nyerobot antrian. Dan amen tejingok uwong yang nyerobot antrean duluan kamu jugo hatus berani negor, jangan didiemke bae. 

Emotion: angry
Ketindihan, amen bahaso wong kito yang masih percayo mistis ngomongnyo ketindihan. Ketindihan tuh kejadian dimano pas kito tedok tapi kito beraso didatengi hantu. Kareno ketemu hantu merupoke sesuatu yang dak lazim buat manusio, jadi pasti reaksi kito biso kaget dan shock. Nah biasonyo banyak yang ngalami ketindihan ini jadi malah dak pacak begerak saking kagetnyo, dak biso ngomong jugo. Dan ini tebawa ke alam sadarnyo, jadi beraso epcak nyato. Padahal amen didunio medis, ketindihan ini merupoke kesalahan otak waktu ngasih sinyal ke otot kito. Nah banyak penyebab daei uwong ketindihan, yang pasti saran aku jangan nyampe lupo buat baco doa sebelom tedok, jago kesehatan jangan sampe kecapean nian.

Emotion: surprise
Duo pegawai Negeri di kota cilegon tejingok lagi nangis bahagia kareno dapet umroh gratis samo pak walikota cilegon. Ternyato duonpegawai negeri ini radi abes keno prank samo pak walikota. Ceritonyo duo pegawai negeri ini tadi dapet surat panggilan dari pak walikota, Nah untuk memenuhi panggilan tadi duo pegawai negeri ini dateng ke kantor walikota samo samo. Uwong duo ini sebenrnyo gelisah kareno mereka dak tau terkait apo mereka ni samoe dioanggil walikota. Ado perasaan cemas takut bae amen buat kesalahan makonyo dipanggil smao pak walikota. Dak lamo abes nunggu, akhernyo giliran mereka dipanggil ke dalam ruangan. Disano pak waikota lah nyiapke surat teguran tentang kinerja si duo pegawai negeri ini tadi. Mereka kaget nian samo surat teguran dari pak walikota, mereka ngerasod ak pernah buat salah selamo ini. Akhernyo pak walikota nyuruhbmereka but ngebuka surat itu, dan mereka beduo tekejut ternyato itu bukan surat teguran melaenke tiket umroh gratis kareno mereka selamo ini punyo kinerja yang bagus.

Emotion: surprise
Sebagai mahasiswa arkeologi aku senneg nontoni perjalanan pakar pakar arkeologi ke mesir buat nyari tau sejauh mano teknologi dijaman firuan. Banyak film film dokumenter yang dibuat psac pencarian situs situs bersejarah di mesir. Menurut aku memang yang paling menarik buat dipeloki itu sejarah bangso mesir pas jamannyo firaun. Memang banyak nian penemuan yang didaprt yang ngasih unjuk amen dulu teknologi di Mesir itu lah canggih nian, sistem perumahan, sistem pertanian, sistem ekonomi. Bahkan saking majunyo ditemuke pulo riwayat yang ado di tembok tembok kuburan jaman itu yang nyeritoke mak mano indahnyo tinggal di mesir jaman dulu dan mak mano majunyo lebudayaan jaman firaun itu. Makonyo tiap ado situs baru yang ditemuke di Mesir aku sellau antusias nian dan dak sabar buat tau ceritonyo. 

Emotion: happy
Nadya hutagalung dalam sebuah kesempatan diwawancara nyatoke amen dio ternyato lernah ngalami serangan panik saat dio harus jadi lembicaro dihadapan banyak uwong. Kejadianyo itu di singapore, waktu itu dio ngeraso emmang ado hal yang aneh yang dio rasoke. Memang dio sering meraso gugup amen harus ngomkng didepan banyak uwong. Tapi raso gugup dio dulu masih biso ditoleransi. Tapi hari itu dio bener bener ngeraso mecak nak mati sakit cemas dan takutnyo. Dio jugo sampek dak nyanggupi untuk ngomong didepan banyak uwong. Dio bahkan dak pernah idak propesional dalam nangani gaweannyo. Tapi hari itu dio bener bener panik, takut, stress dan jugo gugup. Dari sitah dio akhernyo mutuske untuk ke psikiater dan akhernyo dio melok trapi psikologi. Walaupun sekarnag dio masih gugup amen ngomong didepan umum, tapi gugupnyo dio masih biaso dan biso lebih biso dikontrol smao pikirannyo.

Emotion: fear
Menemuke harto karun dijaman sekarang emang rasonyo mecak mustahil, tapi bukan berarti dak mungkin terjadi. Bukan cuma dimimpi bae ruponyo kito biso nemuke harto karun. Mecak cerito dari keluargo yang tinggal di Inggris, mereka nemuke harto karun berharga pas lagi bekebon dihalaman belakang rumah mereka. Laju kaget pulo keluargo ini mecak dak percayo, mecak beraso mimpi. Itulah memang dak katek yang tau rejeki uwong. Hal mecak ini biso kejadian samo siapo bae, namonyo keberuntungan, rejeki uwong dak katek yang tau. Kadnag beraso mecak mimpi, tapi ternyato kenyataan. Yang pasti kito selalu usaha dan berdoa supayo dicukupke rejeki kito samo Allah SWT. 

Emotion: surprise
Kemacetan di jakarta mmenag mecak sudah tradisi dan dianggap biaso bae bagi wargo jakarta. Wargo jakrta memnag lah tebiaso hidup dengan kemacetan yang bikin stress. Untuk ukuran aku wong daerah, keno macet mak ini memang sangat nguras emosi. Bukan kareno capek nyetirnyo bae, tapi raso jenuh didalam mobil yang dak begerak begerak bikin aku jadi stres dan marah. Tinggal di kota besak mecak jakarta ini memang perlu banyak buat beadaptasi, selain kemacetannyo jugo beadaptasi samo lingkungan yang keras. Amen kamu tinggal disini sebagai pegawai kantor kantor yang bonafit, kamu jugo harus biso beadaptasi samo pergaulan yang butuh gayo hidup yang tinggi. Tapi balek lagi ke karakter uwong masing masing. Ado uwong yang mudah beadaptasi, ado jugo uwong yang sulit, bahkan ado wong yang dak galak beadaptasi. 

Emotion: angry
Hore natal sudah didepan mato, bulan desember merupoke bulan yang ditunggu tunggu samo umat kristen karno di tanggal duo limonyo merupoke hari rayo natal. Sebagai wong kristen memang sudah tradisinyo berukaran kado dihari natal untuk ngerayoke dna memeriahke natal. Cuma disini aku sebagai wong muslin dak nyangko amen natal tahun lalu aku dapet kado dari bos aku yang agamanyo kristen. Kami sekantor dapet hadiah galo, yang mano kami dak nyangko nian amen dikasih kado natal. Kadonyo dikirim ke alamat rumah kami masing masing, kareno kan pas hari natal itu kantor lagi tutup kareno hari libur. Kado natalnyo dianter samo kurir ke rumah, pas yang terimo mama aku. Mama aku bingung kareno bungkusnyo memang bungkus kado natal, dan kami wong muslim dak ngerayoke natal. Hampir bae ditolak samo mama aku, tapi kareno namo penerimonyo namonaku ajdilh dikasihke ke aku. Dan pas aku buka aku kaget ternyato isinyo gantungan id card. Dan pas ku jingok pengirimnyo boss aku, dan aku nanyo ke kawna yang laen jugo smak dapet lanyard galo.

Emotion: surprise
Farhat Abbas pernah bikin pernyataan tentang Basuki Tjahja Purnama di twitter yang akhernyo nimbulke masalah.Kicauan yang isinyo banyak ngandung ujaran kebencian samo etnis Tionghoa itu, menyinggung perasaan wargo muslim Tionghoa Indonesia. Ketuo Umum Persatuan Islam Tionghoa Indonesia, Ramdhan Effendi alias Anton Medan, pun ngedatengi Sentra Pelayanan Kepolisian Polda Metro Jaya untuk ngebuat laporan. "Komentar dio itu nimbulke kebencian samo etnis Tionghoa. Banyak yang tersinggung. " ujinyo Anton Medan pas nak ngebuat laporan di SPK Polda Metro Jaya, Kamis (10/1). Diceritoke oleh Anton, kemaren dio lah beupayo untuk nelpon Farhat untuk ngalirifikasi samo ngenjuki nasehat. Tapi, teleponnyo dio dak diangkat. "Kemaren aku lah nelpon dio, tapi idak diangkat-angkat. Tujuan aku nelpon dio tuh untuk ngasih nasehat. Pertamo dio harus ngerti tentang empat pilar kebangsaan, Pancasila, Undang-undang Dasar, NKRI, sampai Bhineka Tunggal Ika. Keduo, kerno aku kenal samo bininyo Nia Daniati dulu. aku kiro ini jangan nyampek teulang lagi, mangkonyo aku buat laporan. Ini jelas dak ngatek itikad baik," ujinyo.

Emotion: angry
Aku korban bully daei jaman aku TK, aku memang punyo fisik yang agak unik dibanding wong lain. Gigiku memang dak rapi dan agak tongos. Kondisi giginaku yang tongos ini sering ajdi bahan hinoan samo kawna kawan aku yang laen. Masuk SD jugo samo, Gigi aku makin tejingok pertumbuhannyo idka rapi dna makin maju kedepan alias makin tongos. Oleh kernonyk amsi SS aku dkaa di seharipun aku bebas dari bullyan kawan kawan sekolah aku. Samoek SMP jugo masih samk bae, bahkan pas masuk SMA yang aku oikir dka mungkin di bully karno aku kikir budaknyo bakal dewaso ternyato makin parah. Bukan sekedar gigi bae yang dihino melaenke jerawat aku yang banuak di muko. Itulah amsonmasi tesilit aku, rasonyo takut nian amen ado uwong yang ngatoi aku. 

Emotion: fear
Aku anak piatu, aku ditinggalke mamak aku pas aku masih SMP. Hari itu pas mamak aku meninggal, dunio aku rasknyo melok berenti. Aku dka biso semangat lagi, tapi aku inget pesen mamak amen aku harus jadi anak yang berbakti, anak yang sholeh smao sukses dunio akherat. Kareno itu aku dak galak ngecewoke mamak aku, walaupun aku sedih tapi aku harus tetepberusaho jadi anak mamak yang baik. Menurut aku walaupun kito ditakdirke dak punyo mamak disaat umur kito masih mudo, bukan berarti kito harus kecewo samo tuhan trus kito lampiaske kekeselan kito ke hal hal yang dak baek. Menurut aku takdir hidup itu biso terjadi ke siapi bae, entah seneng entah sedih dak biso kito pilih. Amen memang ini takdir kito, yosudah kito harus ikhlas. Dan sebagai raso sayang aku ke mamak, aku milih untuk selalu ngirimke doa ke mamak aku yang lah meninggal. Itu lah caro kito buat komunikasi ke mamak kito, dan biso ngelegoke perasana sedih kito. Menurut aku doa memang paling mujarab amen kito baco tiap hari dan kito kirim ke ke uwong yang lah meninggal.

Emotion: sad
Keadaan darurat biso tejadi kapan bae dan dimano bae. Mak itu jugo pas kito lagi bekendaro, biso bae tibo tibo ngalami kejadian rem blong. Tapi jangan samoe kejadian mak ini menimponkito mako dari itu ayo sellau perikso rem kendaraan sebelum bepegian dengan kendaraan. Rem perlu dipelihari dan dirawat secaro berkala, biar biso selamat dalam mengemudike kendaraan. Tapi kalo memnag kejadian rem blong idak biso dihindari dna lah tepalang kejadian, mako jangan panik dan ayo tenangke diri dan cari tempat aman untuk nabrakke kendaraan kalian biar biso stop. Usahake jugo kasih tau pengendara lain amen rem kamu blong, fokus ke jalanan dan pentingke keselamatan terlebih dahulu.

Emotion: fear
Setiap uwong pasti betambah usio disetiap pergantian taon. Tanggal kelahirannyo biaso dirayoke dan ditandoi sebagai hari betambahnyo umur atau hari ulang tahun. Ngerayoke hari ulang tahun tegantung samo uwong masing masing, ado yang ngerayoke dengan makan samo samo keluarga, ado jugo yang ngerayoke samo kawan kawan bae, bahkan ado yang idak dirayoke samo sekali. Ado lagi uwong yang idak ngeryaoke ulang tahun, tapi dikasih kejutan di hari ulang tahunnuo samo uwong yang perhatian samo dio. Nah hal ini lah yang kadang kito harepke dari uwong yang deket samo kito, untuk selalu ingat hari ulang tahun kito dan ngasih kejutan walupun cumak sederhano bae. Biasonyo yang kito harepke ngasih kejutan ulang tahun uwong yang kito sayang, biso cowok atau cewek kito, biso uwong tuo kito, biso sohib deket kito. Pokoknyonkalo ulang tahun kito dirayoke walupun kecik kecikan dengan surprise sederhano tetep bemakna amen ado uwong yang kito sayang disekeliling kito. 

Emotion: surprise
Ini cerito tentang cowok pertamo yang aku pacari. Aku emnag dka punyo riwayat banyak becewekan, kareno aku memang uwong yang idak cantik, jadi dak banyak lanang yang nak ngedeketi aku, bukan dak banyak tapi amper dak katek. Sampek suatu saat aku ni ketemu samo lanang di aplikasi kencan mak itu. Kareno aku dapet dari aplikasi kencan aku jadi banyak ragunyo smao cowok ini. Memang selamo chat itu dio nunjuke gelagak cowok baik dan biatnyo serius, tapi aku masih ragu bae amen dka betemu langsung smape akhernyo dio ngajaki ketemuan. Yosudem aku ketemuan, tapi sebelumnyo aku ngomong amen aku ni aslinyo jelek biar dio idak shock pas ketemu aku. Yosudah akhernyo kami ketemu trus yosudah biaso bae, tapi ternyato lanang itu ngeraso tekesan dnegan aku dna mintak ketemuan lagi dan ngajaki cewekan seriusan. Aku iyoke bae kareno masih dalam tahan cewekan belom nikah. Hubungan kami adolah setahun setengah bejalan, memang kami LDR an sih jadi ketmeu tuh paling sebulan sekali. Tapi entah ngapo aku masih dka percayo amen dio tulus samo aku. sampek akhernyo dio nanyoke aku amen dio ngelamar kerumah mak mano? aku kaget dan dak siap, akhernyo aku tolak bae. Trus akhernyo aku putuske dio kareno aku takut gek amen dio ngajak nikah lagi mak mano. Setelah kejadian itu dio dak pernah muncul lagi di depan aku, dan sekarnag aku ngeraso nyesel dan dka katek wong yang peduli aku lagi mecak dio peduli samo aku. 

Emotion: sad
Dulu sebagai syarat lulus kukiah aku pernah ngejalani praktek ngajar disekolah. Aku nemuke budka yang sellau tejingok sedih terus disekolah, padahal budak ini temasuk budak yang pinter disekolahnyo. Bahkan dak pernah ado masalah samo sekali pas disekolah. Akhernyo aku ceritoke ini ke guru BP disekolah aku. Setelah dicari tau ternyato budak ini punyo masalah dirumah. Dio lunyo bapak yang sering marah marah, dio cerito amen bapaknyo ini nuntut dio untuk jadi anak yang baik dan sempurno. Seriap dio ngelakuke kesalahn sekecik apopun dio pasti langsung digebuk samo bapaknyo. Keajdian ini ternyato sering dio alami daei dio masih kecik umur limo tahun. Budak ini emmang dak ngatek umak, kerno umaknyo lah lamo mati. Jadi dio tinggal beduo abe samo bapaknyo. Akhernyo pihak sekolah lewat guru BP nak ngedatengi bapaknyo budak ini dnegan maksud ngasih teguran dan ngasih informasi ke bapaknyo amen apo yang dilakuke bapak itu selamo ini melanggar hukum negaro kito. Tapi budak ini mohon samo guru BP untuk dak ngomong ke bapaknyo kerno dio takuf bapaknyo gek marah besak ke dio.

Emotion: fear
Apo reaksi kamu kamu amen mergoki pasangan kamu selingkuh samo uwong lain? sedih, marah, kecewa apo mak mano. Kebanyakan dari uwong biasonyo marah dna dak biso ngontrol emosi, sering memang kejadian bininyang mergoki lakinyo selingkuh samo betino lain. Si bininyo pasti langsung ngamuk, ngomong kasar, nyerang si betino pelakornyo. Rato rato memang itu reaksi yang muncul ketiko kamu nemuke lasnagan kamu beselingkuh samo wong lain. Dari banyaknyo video yang beredar di sosial media tentang bini yang mergoki lakinyo samo betino pelakor, pastilah reaksi bininyo pertamo kali adalah marah. Marah kareno ngeraso disakiti dan hak dio seharusnyo diambek samo wong laen.

Emotion: angry
Idup dikota besak mecak jakarta emang sering bae ketemu samo uwong uwong dak jelas. Sering nian aku ngeraso dikuntit samo wong yang dak kenal. Padahal aku jugo sudha dak bepakaian yang mengundnag syahwat, tapi masih bae ado wong yang galaka meloki aku. Kadang nak mikir positip mungkin bae niatnyo dak jahat, tapi kebanyakan wong yang meloki secaro diem diem mecak tukang kuntit biasonyo punyo niat yang dak baek. Nah buat kawan kawan betino yang tepakso harus pegi dan balek begawe dewekan, atau balek begawenyo terlalu malem mesti hati hati. ayo jago diri kito dengan ngebawa semprotan mato, atau semprotan cabe untuk jago jago amen ngalami hal hal mak ini.

Emotion: fear
Kecelakaan kendaraan dikarenoke rem blong dijalanan yang turunanmemang sering kejadian. Memang kebanyakan kejadian rem blong ini dialami bus bus umum atau pariwisata. Untuk kejadian rem blong mobil pribadi memnag jarang nian tejadi. Memang hal ini mengkhawatirke buat uwong yang bawa kendaraan dijalanan, apolagi bedeketan samo bis bis. Menurut aku Bus bus yang sering abwa rombongan ataupun bus umum yang tiap hari dipake memnag harus sering diperikso mesin dan segalo komponen temasuk remnyo. Soalnyo amen idak rajin di cek biso biso kejadian tem blong. Kito sebagai pengguno jalan khawatir nian kejadian rem blong dijalanan, apolagi sampek nabraki mobil didepannyo. Untuk pengusaho bus bus coba lebih perhatike keamanan kenadaraanyo.

Emotion: fear
Pernah liat uwong takut disuntik? Ternyato yang takut samo jarum suntik bukan budak kecik bae melaenke wong dewaso jugo. Sejak pemerintah mewajibke vaksin untuk covid 19, banyak nian video viral yang beredar tentang tingkah tingkah wong tuo yang takut pas nak suntik vaksin. Mulai dari ibu ibu, bapak bapak, wong dewasa laennyo. Untuk ngedukung program vaksin pemerintah ini memnag harus nian buat kito suntik vaksin di puskesmas tedekat. Buat kamu yang takut samo jarum suntik, atau ngeraso phobia. Aku punyo  langkah langkah untuk ngadepi ketakutan dan kecemasan kamu samo jarum suntik. Untuk ngatasinyo kamu biso ngelakuke meditasi sambil ngesugesti diri kamu dewek. Kamu biso mulai duduk dengan tenang dan nyaman, setelah itu posisike duduk kamu dengan tegap taroh tangan di paha, mulai tarek napas dengan teratur. Yang terakher tarik nafas lewat idung selamo 4 hitungan, trus tuh lepaske dari mulut 4 hitungan jugo. Lakuke meditasi ini beulang sampe sekitar 10-15 menit. 

Emotion: fear
Indonesia selamo tigo tahun beturut turut nerimo penghargaan sebagai negara swasembada beras. Banggo nian samo petani petani di Indonesia, kareno mereka kito biso jadi negaro yang berswasembada beras. Negaro Indonesia baru tigo tahun ini berswasembada beras secaro berturut turut dibawah kepemimpinannyo pak presiden Jokowi. Tapi segalonyo pacak tercipto jugo kareno petani kito jugo lah berusaha keras dan dibantu samo pemerintah menciptake negara dengan swasembada beras. Nah buat budak budak mudo, jangan meraso malu amen pengen jadi petani, justru kehidupan bangso kito tergantung dari rombongan pak taninyo. Jadi petani jugo harus pinter dan berilmu, kalian biso bae sekolah di Institut Pertanian Bogor. Jangan malu kalo memang punyo cito cito jadi petani, kareno petani merupoke cito cito yang membanggakan. 

Emotion: happy
Idak segalo uwong didunia ini bakalan bahagia amen dikasihbkejutan ulang tahun. Bahkan ado video viral yang guru marah marah kareno dikasih kejutan ulang tahun. Nah memang benr ado yang namonyo birthday blues alias kesedihan aps dihari ulang tahun buat beberapo uwong yang ngalaminyo. Birthday blues adalah sesuatu hal yang masih wajar amen dirasoke samk uwong cak kito. Biasonyo pado umumnyo, perasaan ini bakaln ilang dewek. Tapi, amen kamu ngerasoke sesih terus terusan dak berenti, bahkan jaoh sebelom hari ulang tahun, ngatek salahnyo buat nyari bantuan profesional lewat konseling ke psikolog. Telebeh lagi amen raso sedih yang kamu alami sampe ngebuat aktipitas sehari-hari kamu jadi keganggu. Ini mongkin nandolenamen kesehatan mental kamu lah sudah keno serang. 

Emotion: surprise
Semenjak kejadian Tsunami Aceh 2004, aku memang jadi takut nian maen ke pantai. Aku setiap denger ombak dilaut aku takut bae amen tibo tibo dateng sunami. Dulu pas itu aku masih SMA, hari minggu pagi memang waktunyo aku nonton kartun kesayangan aku Inuyasha. Tapi hari itu tibo tibo cara kartun dipotong samo berita Tsunami aceh. Jingok video video dari uwong amatir yang ngerekam kejadian tsunami bikin aku takut njingoknyo. Walaupun aku dka bgalami langsung, tapi dari jingok banyak videonyo aku melok ngerasoke sedihnyo bahkan takutnyo. Nah sememnjak itu lah aku takut nian maen ke pantai. Pernah ado acara kampsu di pantai pake nginep, dan aku dak biso tedok samo sekali sampe pagi. Kareno bunyi ombak itu ngingetke aku samo bunyi ombak tsunami di aceh. 

Emotion: fear
Pernah denger dak amen ado betino yang dihamili samo genderuwo? atau budak bayi yang baru lahir diganggui samo kuntilanak? Kepercayoan mak itu memang masih ado yang percayo, aku jugo kadnag masih takut denger cerito mak itu walaupun aku masih dak begitu percayo. Apolagi amen aku abes nonton pilm horor, makin menjadi jadi takut aku samo hantu. Yang biasonyo berani ke kamar mandi malam, jadi dak berani. Biasonyo teduk dengan lampu dimatike laju tedok dengan lampu nyalo. Sebenernyo bukan kareno percayo hantu, tapi menurut aku kebanyakan nonton pilm horor bikin pikiran kito jadi takut samo hantu. Pikiran kito pasti tebayang bayang terus samo hantu yang baru bae kito tonton, akhernyo secaro dak sadar kito jadi takut nianan. 

Emotion: fear
Sebagai Manusio kito dak mungkin biso hidup dewekan sepanjang usio kito. Suatu saat kito pasti butuh bantuan uwong lain, kareno kito dak mungkin jadi sempurno. Nah itulah manfaatnyo amen kito galak bekawan dan ngebangun hubungan yang baik antara sesamo kawan. Kadang Walaupun lah lamo dak betemu ado abe uwong yang masih inget samk kawan lamonyo pas betemu dak sengajo. Biso jadi kareno memang ado ingetan baik yang tesinpen selamo dulu bekawan. Nah pernah suatu saat aku betemu samo kawan lamo aku di  salah sikok Mall di jakarta. Memang mungkin lah 7 tahunan kami dak betemu. Aku kaget pas dio nyapo aku duluan, padahal ku jingok mecaknyo dio lah jadi wong sukses. Aku bukan dak galak negor duluan

Emotion: surprise
Amen naek kendaraan umum memang idak senyaman naek kendaraan pribadi. Sering nian ketemu wkng yang bauk badan apolagi pas lagi rame rame jam wong balek kantor. Pernah dulu anlek begawe desek desekan di busway, dan ado wong lanang bau badan. Bau badnanyo memnag nyengat nian sampe aku dka kuat ado didalma busway. Sampek akhernyo ado betino yang ngomong ke penjago busway amen bapak iti bau nian. Tapi penjagonyo dak biso negor kerno memang dio dak melanggar sesuatu. Akhernyo betino itu ngomong langsung ke bapak yang bau badna itu amen badan dio bau dna bikin dak nyaman wong laen yang ado dibusway. Bapaknyo langsung marah kerno memang malu jugo, akhernyo dio turun dari busway. 

Emotion: shame
Seneng rasonyo amen nak dapet ponakan baru. Kakak aku setahun lalu baru bae nikah dan dapet jodoh bule. Kami sekeluargo memang sudah lamo nunggu nungguke kehadiran ponakan aku ini. Kareno memang bakal jadi budak campuran pastinyo mukonyo lucu nian. Memang biasonyo amen keturunan campuran indonesia smao bule biasonyo mukonyo ganteng dan lucu. Ternyato emang bener nian pas anaknyo lahir mukonyo perpaduan bule samo indonesia yang lucu. Seluruh keluargo seneng nian pas ponakan aku ini laher. Alhamdulillah cowok yang lahir dan sehat walafiat dak kekurangan apopun. Bukan emak bapaknyo bae yang seneng tapi seluruh keluargo besak seneng samo kelahiran ponakan aku ini. Nah buat kamu yang pengen memperbaiki keturunan mending nikah bae samo bule, biar punyo keturunan yang alapan dikit.

Emotion: happy
Birthday Blues biasonyo diomongke ulang tahun yang sedih. Amen sekironyo kamu nak ngasih kejutan ke kawan kamu yang lagi ulang tahun, sekironyo kamu harus tau kalo wong yang lagi ulang tahun biso bae sebenernyo lagi ngerasoi " birthday blues ". Jadi bukannyo kaget trus jadi seneng, takutnyo malah bikin yang ulang tahun malah jadi marah kareno kaget. Nah birthday blues ini biaos sebenrnyo dirasoke samo uwong yang nak beulang tahun. Penyebabnyo banyak bisonkareno ngeraos makin tuo, biso kareno ngatek kawan, biso jugo kareno ngeraso masih belum sukses diumurnyo yang sekarang. Birthday blues ini biaos dirasoke beberapo hari sebelum hari ulang tahun. Ciri ciri amen kito ngalami birthaday blues ini biasonyo kito meraso sedih, cemas teus gugup yang belebihan dihari ulang tahun. Bahkan beberapo uwong ado yang biso ngalami stres trus pengaruh ke kesehatan jantung. 

Emotion: surprise
Jalan turunan memang biso jadi bahayo buat motor metik. Banyak memang kejadian motor metik yang tibo tibo rem blong pas lewat jalanan turunan. Menurut aku sebenrnyo hal ini tejadi kareno kesalahan pengendaro motor yang amen ngerem diteken kelamoan trus makso, jadi piirngan samo kampas remnyo cepet nian panasnyo. Bahayo kan, apolagi jenis motor metik ngatek engkne break-nyo mecak motor majual yang biso ngurangi kecepatan laju motor. Tapi dak perlu takut untuk make motor metik amen nak pegi ke daerah yang banyak jalanan turunannyi. Menurut aku yang lenting cuma perhatike bae caro kito bawa motor yang bener pas ngelewati turunan amen kamu make motor metik.

Emotion: fear
Aku mahasiswo S2 dijepang ngambek jurusan pertanian. Aku bukan uwkng berado untuk sekolah S2 dengan biyo dewek. Makonyo aku nyarik beasiswa penuh untuk ngelanjutke sekolah S2 aku. Nah pas baru beberaponharibdi jepang, pas itu aku lagi ado dipasar loak buat nyari barang barang bekas untuk nyari jaket jaket buat persiapan musim dingin di jepang. Dak taunyo kaget aku ketemu samo kawan aku pas SMP. Ternyato setelah ketemu dna ngobrol-ngobrol dio sudah 7 tahun tinggal dijepang ini. Dio ternyato dulubmelok program TKI yang begawe dijepang. Masih kaget dan dak percayo aku biso ketemu samo akwan SMP dijepang. Aku jugo seneng akhernyo aku idak ngeraso dewekan di jepang.

Emotion: surprise
Setiap kali aku ado ditempat umum sebiso mungkin aku jangan samope harus ke toiletnyo. Kerno sepengalaman aku di tempat tempat umum mecak terminal bus, stasiun kereta dan tempt umum yang laennyo itu toiletnya bener bener mecak dak keurus. Bayangke bae akh pernah masuk toilet umum yang ternyato dak ngatek aernyo, trus baunyo nyengat nian perlduan bau tai samo bau kencing. Pokoknyo pengalaman aku make toilet ditempat umum bikjn aku pengen muntah dna ngeraso jijik. Padahal seharusnyo ditempt tempat umum penyedioan toilet tuh penting nian. Dan toilet di fasilitas umum tuh hak wargo kerno kito jugo bayar pajak ke pemerintah. Semoga bae lamo kelamoan dka ditemuke lagi toilet yang kotor dna menjijikan lagi di Indonesi ini.

Emotion: disgusted
Phobia samo binatang memnagvaku alami. Idak segalo binantang aku phobia tapi beberapo binatang mecak tikus, cicak, kodok, ular yang punyo tekstur kulit lembek, licin dan bikin geli. Untuk tikus jelas aku takut samo kulitnyo dan buntutnyo yang panjang itu, selaen itu aku tau amen tikus memang bianatang yang jorok. Mako dari itu aku takut nian samo tikus. Selain itu aku dak seneng ular, kodok samo cicak dikernoke tekstur kulitnyo yang lembek dan licin. Aku bener bener dak biso tepegang dikit samo tekstur mak itu. Aku biso tekejot bahkan sampe panik berlebihan dna jugo pernah susah nafas garo garo aku tepinjang tikus. 

Emotion: fear
Raso marah memang harus di redam, kareno emosi yang meledak ledak jugo dak bagus buat kesehatan kito. Tapi makmano amen penyebab kito marah kareno kito disakiti secaro pisik, digebuk, ditinju, dikeroyok misalnyo. Apo kito jugo harus meredam emosi kito??? Menurut aku amen kito disakiti secaro fisik dak perlu nahan amarah, kito justru harus berusaha buat melindungi diri kito. Kalo kito diem bae biso biso kito bakal babak belur digebuki. Jadi wajar amen kito marah trus kito balek ngegebuk atau ninju uwong yang sudah ninju kito. Itu menurut aku sebagai bentuk pertahan diri kito untuk ngelindungi diri kito dari kejahatan wong lain. Walaupun marah dak baek tapi untuk kasus mak ini siapo bae boleh jadi marah. 

Emotion: angry
Kematian memang bener bener punyo waktu sekarat yang menakutke. Ini disampeke langsung samo Nabi Muhammad SAW dalam sebuah hadist nabi. Menurut Syekh Majdi Muhammad asy-Syahawi dalam bukunyo yang bejudul " Bekal menggapai kematian yang khusnul khotimah" disebutke dalam hadis Shahih Bukhari , Ummul mukmin aisyah RA meriwayatke amen pas Rasulullah SAW sakit menjelang ajalnyo, di depan beliau ditarok wadah kulit atau kaleng beisi aer. Beliau mulai masukke keduo tangannyo trus ngebasuh mukonyk sambil ngomong " laillahaillah, kematian memang punyo waktu sekarat". Saat sakaratul maut memang digambarke amen manusio ini bakal ngeraso kesakitan yang sangat dahsyat pas tubuh samo nyawonyo dipisahke. 

Emotion: fear